ระเบียบสำนักงานตำรวจแห่งชาติระเบียบสำนักงานตำรวจแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๗ โดยที่พระราชบัญญัติข้อมูลข่าวสารของราชการพ.ศ. ๒๕๔๐ และประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูกำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนสามารถตรวจดูโดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยเพื่อรักษาความเป็นระเบียบเรียบร้อยหรือความปลอดภัยในการให้ประชาชนเข้าตรวจดูข้อมูลข่าวสารอาศัยอำนาจตามความในมาตรา ๑๑ (๔) แห่งพระราชบัญญัติตำรวจแห่งชาติ พ.ศ. ๒๕๔๗และประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ สำนักงานตำรวจแห่งชาติจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบสำนักงานตำรวจแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับและคำสั่งอื่นของสำนักงานตำรวจแห่งชาติในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆและไม่ว่าจะได้จัดทำไว้ในรูปเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียง การบันทึกโดยเครื่องคอมพิวเตอร์หรือวิธีการอื่นใดที่ทำให้สิ่งที่บันทึกไว้ปรากฏได้ที่อยู่ในความครอบครองหรือควบคุมดูแลของสำนักงานตำรวจแห่งชาติกองบัญชาการ หมายความรวมถึงส่วนราชการหรือหน่วยงานที่เรียกชื่ออย่างอื่นที่มีฐานะเทียบกองบัญชาการด้วยกองบังคับการ หมายความรวมถึงส่วนราชการหรือหน่วยงานที่เรียกชื่ออย่างอื่นที่มีฐานะเทียบกองบังคับการด้วยข้อ ๕ให้ผู้บัญชาการตำรวจแห่งชาติรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้ผู้บัญชาการตำรวจแห่งชาติมีอำนาจวินิจฉัยสั่งการหมวด ๑คณะกรรมการบริหารข้อมูลข่าวสารของราชการ ข้อ ๖ให้กองบัญชาการที่มิได้สังกัดสำนักงานผู้บัญชาการตำรวจแห่งชาติกองบัญชาการและกองบังคับการที่สังกัดสำนักงานผู้บัญชาการตำรวจแห่งชาติต้องจัดให้มี คณะกรรมการบริหารข้อมูลข่าวสารของหน่วย ประกอบด้วยประธานกรรมการและกรรมการอื่น ตามที่เห็นสมควร มีอำนาจหน้าที่ ดังต่อไปนี้(๑)พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของทางราชการ(๒)พิจารณาวินิจฉัยประเภทข้อมูลข่าวสารของราชการที่ควรจัดเก็บไว้หรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐตามกฎหมายว่าด้วยข้อมูลข่าวสารของราชการ(๓)ให้คำแนะนำหรือเสนอความเห็นกรณีที่มีปัญหาและอุปสรรคในการปฏิบัติตามกฎหมายว่าด้วยข้อมูลข่าวสารของราชการ(๔)แต่งตั้งคณะอนุกรรมการ หรือคณะทำงานเพื่อปฏิบัติการเรื่องใด ๆข้อ ๗การประชุมของคณะกรรมการบริหารข้อมูลข่าวสารของหน่วยต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมในการประชุมให้ประธานกรรมการเป็นประธานในที่ประชุมในกรณีที่ประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๘ให้นำความในข้อ ๗ มาใช้บังคับแก่การประชุมของคณะอนุกรรมการและคณะทำงานที่คณะกรรมการบริหารข้อมูลข่าวสารของหน่วยแต่งตั้งโดยอนุโลมข้อ ๙คำวินิจฉัยของคณะกรรมการบริหารข้อมูลข่าวสารของหน่วยให้เป็นที่สุดหมวด ๒การจัดระบบข้อมูลข่าวสารของหน่วย ข้อ ๑๐ให้กองบัญชาการที่มิได้สังกัดสำนักงานผู้บัญชาการตำรวจแห่งชาติกองบัญชาการและกองบังคับการที่สังกัดสำนักงานผู้บัญชาการตำรวจแห่งชาติดำเนินการดังต่อไปนี้(๑)จัดให้มีสถานที่ตั้งศูนย์ข้อมูลข่าวสารของหน่วย(๒)จัดให้มีพัสดุวัสดุอุปกรณ์ที่จำเป็นภายในศูนย์ข้อมูลข่าวสารของหน่วย(๓)จัดให้มีเจ้าหน้าที่ปฏิบัติหน้าที่ประจำศูนย์ข้อมูลข่าวสารของหน่วย(๔)จัดให้มีบัญชีแสดงรายการข้อมูลข่าวสารหรือดรรชนีข้อมูลข่าวสารที่มีรายละเอียดเพียงพอสำหรับประชาชนสามารถค้นหาข้อมูลข่าวสารของหน่วยได้เอง(๕)จัดให้มีข้อมูลข่าวสารตามข้อ ๑๑ ไว้ให้ประชาชนสามารถตรวจเองได้โดยสะดวก(๖)จัดให้มีระเบียบในการขอใช้บริการศูนย์ข้อมูลข่าวสารของหน่วยข้อ ๑๑ให้กองบัญชาการที่มิได้สังกัดสำนักงานผู้บัญชาการตำรวจแห่งชาติกองบัญชาการและกองบังคับการที่สังกัดสำนักงานผู้บัญชาการตำรวจแห่งชาติจัดข้อมูลข่าวสารที่อยู่ในความครอบครองหรือควบคุมดูแลและอยู่ในความรับผิดชอบของหน่วยดังต่อไปนี้ ไว้ให้ประชาชนเข้าตรวจดูได้(๑)ผลการพิจารณาหรือคำวินิจฉัยที่มีผลโดยตรงต่อเอกชนรวมทั้งความเห็นแย้งและคำสั่งที่เกี่ยวข้องในการพิจารณาวินิจฉัยดังกล่าว(๒)นโยบายหรือการตีความที่ไม่เข้าข่ายต้องลงพิมพ์ในราชกิจจานุเบกษาตามมาตรา ๗ (๔)แห่งพระราชบัญญัติข้อมูลข่าวสารของราชการ พ.ศ. ๒๕๔๐(๓)แผนงาน/โครงการ และงบประมาณรายจ่ายประจำปี ของปีที่กำลังดำเนินการ(๔)คู่มือหรือคำสั่งเกี่ยวกับวิธีปฏิบัติงานของเจ้าหน้าที่ของรัฐซึ่งมีผลกระทบถึงสิทธิหน้าที่ของเอกชน(๕)สิ่งพิมพ์ที่ได้มีการอ้างถึงตามมาตรา ๗ วรรคสองแห่งพระราชบัญญัติข้อมูลข่าวสารของราชการ พ.ศ. ๒๕๔๐(๖)สัญญาสัมปทานสัญญาที่มีลักษณะเป็นการผูกขาดตัดทอนหรือสัญญาร่วมทุนกับเอกชนในการจัดทำบริการสาธารณะไม่ว่าจะเป็นโครงการขนาดใหญ่หรือขนาดเล็ก(๗)มติคณะรัฐมนตรี หรือมติคณะกรรมการที่แต่งตั้งโดยกฎหมาย หรือโดยมติคณะรัฐมนตรี ทั้งนี้ ให้ระบุชื่อรายงานทางวิชาการรายงานข้อเท็จจริง หรือข้อมูลข่าวสารที่นำมาใช้ในการพิจารณาไว้ด้วย(๘)ข้อมูลข่าวสารอื่นตามที่คณะกรรมการข้อมูลข่าวสารของราชการตามกฎหมายว่าด้วยข้อมูลข่าวสารของราชการกำหนดได้แก่(๘.๑)ประกาศประกวดราคาและประกาศสอบราคาของหน่วยงานที่หัวหน้าส่วนราชการลงนามแล้วโดยกำหนดระยะเวลาไม่น้อยกว่า ๑ ปี นับตั้งแต่วันประกาศประกวดราคาหรือสอบราคานี้(๘.๒)ผลการพิจารณาจัดซื้อ จัดจ้าง ของหน่วยงาน โดยให้จัดทำสรุปผลการพิจารณาจัดซื้อจัดจ้าง เป็นรายเดือนให้มีรายละเอียดเกี่ยวกับงานที่จัดซื้อ จัดจ้างวงเงินงบประมาณ วิธีซื้อหรือจ้าง รายชื่อผู้เสนอราคาและราคาที่เสนอผู้ที่ได้รับการคัดเลือกและราคา และเหตุผลที่คัดเลือกผู้เสนอราคารายนั้นข้อ ๑๒ให้กองบัญชาการและกองบังคับการที่สังกัดสำนักงานผู้บัญชาการตำรวจแห่งชาติส่งสำเนาข้อมูลข่าวสารตามข้อ๑๑ให้สำนักงานเลขานุการตำรวจแห่งชาติเพื่อรวบรวมและจัดระบบข้อมูลนั้นไว้ให้ประชาชนเข้าตรวจดูได้อีกทางหนึ่งหมวด ๓การขอข้อมูลข่าวสารของหน่วยและการอนุญาต ข้อ ๑๓ให้ส่วนราชการ รัฐวิสาหกิจ หน่วยงานอื่นของรัฐ ข้าราชการ พนักงานหรือลูกจ้างของส่วนราชการหรือบุคคล ที่ประสงค์จะเข้าตรวจดู ศึกษาหรือขอสำเนาหรือขอสำเนาที่มีคำรับรองถูกต้องของข้อมูลข่าวสารทำหนังสือหรือคำขอเป็นลายลักษณ์อักษรพร้อมทั้งแสดงเหตุผลและความจำเป็นยื่นต่อผู้มีอำนาจอนุญาตสำหรับกรณีจำเป็นหรือเร่งด่วนอาจขอโดยวาจาหรือทางโทรสารก็ได้โดยให้แจ้งชื่อ ตำแหน่ง และที่อยู่ของผู้ขอด้วยการมีคำสั่งเกี่ยวกับการเปิดเผยข้อมูลข่าวสารตามมาตรา ๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐เป็นการทั่วไปหรือเฉพาะแก่บุคคลใด ให้เป็นอำนาจของข้าราชการตำรวจ ซึ่งมีหน้าที่ครอบครองหรือควบคุมดูแลข้อมูลข่าวสารนั้นและเป็นผู้ซึ่งมีชั้นยศตั้งแต่พันตำรวจตรีขึ้นไป แต่ในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอเรื่องพร้อมความเห็นไปยังคณะกรรมการบริหารข้อมูลข่าวสารของหน่วยเพื่อวินิจฉัยต่อไปข้อ ๑๔ข้อมูลข่าวสารของราชการใดที่มีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นการเฉพาะการขอข้อมูลข่าวสารของราชการ และการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวนั้นด้วยหมวด ๔การบริการข้อมูลข่าวสารของหน่วย ข้อ ๑๕ให้กองบัญชาการที่มิได้สังกัดสำนักงานผู้บัญชาการตำรวจแห่งชาติกองบัญชาการและกองบังคับการที่สังกัดสำนักงานผู้บัญชาการตำรวจแห่งชาติรวบรวมจัดเตรียมและจัดให้มีข้อมูลข่าวสารที่ดำเนินการเสร็จสิ้นแล้วและอยู่ในความรับผิดชอบไว้ให้ประชาชนเข้าตรวจดูศึกษาค้นคว้าตลอดจนเผยแพร่ตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้นำคำแนะนำหรือความเห็นของคณะกรรมการบริหารข้อมูลข่าวสารของหน่วยมาประกอบการพิจารณาด้วยข้อ ๑๖ข้อมูลข่าวสารที่อยู่ในระหว่างดำเนินการ ให้ถือปฏิบัติตามข้อ ๑๕โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ.๒๕๔๔ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผย ตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ๑๓ เห็นว่าเป็นเรื่องที่ไม่ต้องเปิดเผยข้อ ๑๗ในการให้ประชาชนเข้าตรวจดูข้อมูลข่าวสารให้กองบัญชาการที่มิได้สังกัดสำนักงานผู้บัญชาการตำรวจแห่งชาติกองบัญชาการและกองบังคับการที่สังกัดสำนักงานผู้บัญชาการตำรวจแห่งชาติจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยนอกเหนือจากที่ได้กำหนดไว้แล้วในระเบียบนี้ก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารข้อ ๑๘การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่คณะกรรมการข้อมูลข่าวสารของราชการตามกฎหมายว่าด้วยข้อมูลข่าวสารของราชการกำหนดรายได้จากการเรียกค่าธรรมเนียมดังกล่าวให้ปฏิบัติตามระเบียบของราชการหมวด ๕สถานที่บริการข้อมูลข่าวสารของหน่วย ข้อ ๑๙ให้กองบัญชาการที่มิได้สังกัดสำนักงานผู้บัญชาการตำรวจแห่งชาติกองบัญชาการและกองบังคับการที่สังกัดสำนักงานผู้บัญชาการตำรวจแห่งชาติควบคุมดูแลข้อมูลข่าวสารที่อยู่ในความครอบครองหรือควบคุมดูแลและอยู่ในความรับผิดชอบให้เป็นไปตามกฎหมายและระเบียบของทางราชการและจัดสถานที่บริการข้อมูลข่าวสารให้สามารถให้บริการได้โดยมีความสะดวกตามสมควรตามกำลังบุคลากรและงบประมาณที่มีอยู่ประกาศ ณ วันที่ ๒๔กันยายน พ.ศ. ๒๕๔๗พลตำรวจเอกสุนทร ซ้ายขวัญรองผู้บัญชาการตำรวจแห่งชาติรักษาราชการแทนผู้บัญชาการตำรวจแห่งชาติภูวนนท์/ผู้จัดทำ๓ กันยายน ๒๕๕๓พัสสน/ผู้ตรวจ๒๕ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๑/ตอนพิเศษ ๑๒๑ ง/หน้า ๕๒/๒๗ ตุลาคม ๒๕๔๗